ร้อยเดียวเที่ยวไทย
คนแก่รุ่นผมตามโลกยุคใหม่ไม่ทัน ได้แต่นั่งดูหนุ่มสาวเขาสนุกสนานกันไป ไม่ว่าจะสนุกแบบร้อยเดียวเที่ยวทั่วไทย สนุกแบบชิม ช้อป ใช้ หรือสนุกแบบเที่ยวธรรมดาราคาช็อกโลก,สิ่งที่อยากจะบอก ไม่ใช่เรื่องสนุกสมราคาหรือไม่ รัฐบาลกระตุ้นเศรษฐกิจได้แค่ไหน เงินถูกละลายในแม่น้ำ หรือถูกดูดเข้ากระเป๋าธุรกิจเจ้าสัว แต่อยากจะชมว่า เด็กในทีมรองนายกฯสมคิด เลือกสรรคำ ใช้ภาษาได้วิเศษมาก,,ชิม ช้อป ใช้, นักเลงภาษาเขาชม เล่นสัมผัสอักษรได้ใจได้ทั้งความงาม ได้ทั้งความหมาย ,ร้อยเดียวเที่ยวทั่วไทย, ยั่วความสนใจได้ดี,ก็รู้ๆกันอยู่ ร้อยเดียววันนี้เข้าร้านกาแฟอย่างสตาร์บัค ซื้อกาแฟแก้วใหญ่ยังไม่ได้,ประโยคเที่ยวธรรมดาราคาช็อกโลก ในแง่ความคล้องจองและความหมาย เอาคะแนนไปเต็มร้อย คนรุ่นใหม่ที่สนใจรูดจอมือถือแป๊บเดียว ก็รู้ว่าช็อกแค่ไหนยังไง,แต่ที่แน่ๆไม่ว่าตอนจองคิวเล่นเกม หรือตอนคิวช็อป ใช้ ภาษารุ่นใหม่ที่ไหนๆก็ ตรึม,โบราณสอนไว้ ในโคลงโลกนิติ โฉดฉลาดเพราะคำขานควรทราบ ใครที่ใช้ภาษาได้ขนาดนี้ คือว่าเฉียบฉลาดถึงขนาดนโยบายนี้ ยังไงๆก็ต้องเดินหน้าไปตามเป้า,แต่เป้าที่ว่า ก็คือการทำให้เศรษฐกิจ ที่ว่าสะดุดได้เคลื่อนไหว เงินหมุนไปๆ ยิ่งมากรอบเท่าไหร่ เป็นผลดีต่อบ้านเมือง,ในแวดวงผู้รู้ นี่คือวิชาจอมยุทธ์ในเชิงการตลาด รองสมคิด เคยใช้นโยบายเอสเอ็มอี กระตุ้นการตลาดได้ผลสัมฤทธิ์สมัยอยู่ในรัฐบาลทักษิณ มาในรัฐบาลนี้ได้พิสูจน์อีกครั้ง วิชานี้ยังขลัง,ผมเชื่อว่าการลดแลกแจกแถม ทั้งยั่วทั้งยุให้คนใช้เงิน เป็นวิธีที่กระตุ้นเศรษฐกิจให้เดินหน้าได้จริงๆ,ผมเคยได้ยินสำนวนจีน โยนอิฐ ล่อหยกนึกไม่ออก อิฐไร้ค่ามีแรงฤทธิ์ ดูดหยกที่เป็นของมีราคาได้แบบไหน,ค้นหนังสือหาตัวอย่างไม่เจอ โทร.ถาม น.นพรัตน์ ได้ความทำนองว่า คือการตั้งคำถามเรื่องโง่ๆ ดึงดูดความคิดที่ยอดเยี่ยม จากคนฉลาดเอาไปใช้ประโยชน์,จะเอามาเปรียบกับวิธี ยั่วคนให้ใช้เงินเที่ยว ใช้เงินช็อปปิ้ง ก็ไม่ลงตัวนัก แต่ก็พอโมเมเหมาไปได้ว่าใช้เงินน้อย ดึงเงินมากๆ ออกจากกระเป๋าชาวบ้าน,คนแก่รุ่นผมตามโลกยุคใหม่ไม่ทัน ได้แต่นั่งดูหนุ่มสาวเขาสนุกสนานกันไป ไม่ว่าจะสนุกแบบร้อยเดียวเที่ยวทั่วไทย สนุกแบบชิม ช้อป ใช้ หรือสนุกแบบเที่ยวธรรมดาราคาช็อกโลก,จึงน่าจะพอประเมินได้ อิฐ (เงินน้อย) ล่อหยก (เงินมาก) ให้ออกมา พิสูจน์ได้ว่าเมืองไทยไม่ได้ยากจน เงินทองไม่ได้หายไปไหน เพียงแต่ยังไม่อยากใช้เท่านั้น,ยิ่งมีข่าวเงินทุนสำรองของไทยยังมีในคลังอีกไม่น้อย เทียบกับประเทศที่ว่าดีๆนั้น สัดส่วนเงินสำรองไทยยังเหลือมากกว่า,ใครว่าเมืองไทยจน คนไทยรวยจะตายไป เจ้าสัวหมื่นแสนล้านเต็มบ้านเมือง,คิดได้อย่างนี้ ความหดหู่ที่เกิดจากการฟังจากฝ่ายค้าน เศรษฐกิจแย่ เงินทองหาย ก็บรรเทาลง คนไทยยังอยู่อย่างไทยในน้ำมีปลา ในนามีข้าว ใครมาถึงเรือนชานก็ยังต้อนรับ,ชวนเขากินข้าวกินปลา ได้อิ่มหนำ เหมือนเดิมๆ,ส่วนเรื่องที่กำลังโหมประโคมกันว่า รัฐบาลนี้เสียงปริ่มน้ำ งบประมาณผ่านสภาจะไปไม่รอดนั้น ต่อร้อยบาทปาท่องโก๋ชิ้นเดียวก็ได้ ยังไงๆก็ผ่าน,ก็ขนาดโยนอิฐไม่มีราคา ยังล่อเอาหยกน้ำดีมาได้เป็นกระบุงโกยนี่คือสุดยอดวิชา,เรื่องแค่งูเห่าสิบยี่สิบตัว เป็นวิชาธรรมดาๆ ของนักเล่นกล ขอเพียงมีหยก (เงิน) ในกระเป๋า มีมืออย่างธรรมนัสไว้ใช้ ไม่ต้องเสกมนตร์ ไม่ต้องใช้ปี่เป่า อย่าว่าแต่งูเห่า เผลอๆพญานาคก็มา.,กิเลน ประลองเชิง
คนแก่รุ่นผมตามโลกยุคใหม่ไม่ทัน ได้แต่นั่งดูหนุ่มสาวเขาสนุกสนานกันไป ไม่ว่าจะสนุกแบบร้อยเดียวเที่ยวทั่วไทย สนุก แบบชิม ช้อป ใช้ หรือสนุกแบบ
ร้อยเดียวเที่ยวทั่วไทย,ชิมช้อปใช้,กระตุ้นเศรษฐกิจ,งบประมาณรายจ่าย,รัฐบาลเสียงปริ่มน้ำ,ชักธงรบ,กิเลน ประลองเชิง